**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE Klaipėdos biudžetinėms įstaigoms**

2019 m. lapkričio 19 d. Nr. T1-350

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi ir Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Klaipėdos miesto savivaldybės tarybos 2011 m. lapkričio 24 d. sprendimu Nr. T2-378 „Dėl Klaipėdos miesto savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunkčiu, Klaipėdos miesto savivaldybės taryba nusprendžia:

1. Perduoti Klaipėdos miesto savivaldybei nuosavybės teise priklausantį ir Klaipėdos miesto savivaldybės administracijos patikėjimo teise valdomą trumpalaikį turtą (bendra įsigijimo vertė –100 241,24 Eur) valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms (1 priedas).

2. Perduoti Klaipėdos miesto savivaldybei nuosavybės teise priklausantį ir Klaipėdos miesto savivaldybės administracijos patikėjimo teise valdomą ilgalaikį materialųjį turtą – vaikų žaidimų smėlio dėžę (įsigijimo vertė – 500,00 Eur, inventorinis Nr. 9002687) valdyti, naudoti ir disponuoti patikėjimo teise Klaipėdos lopšeliui-darželiui „Alksniukas“.

3. Perduoti Klaipėdos miesto savivaldybei nuosavybės teise priklausantį ilgalaikį materialųjį turtą – aikštelės dalį Laukininkų g. 28, Klaipėda (unikalus Nr. 4400-4812-7964, perduodamas plotas – 404,41 kv. m, pažymėjimas plane – b1, įsigijimo vertė – 7442,26 Eur), valdyti, naudoti ir disponuoti patikėjimo teise Klaipėdos „Pajūrio“ progimnazijai.

4.Perduoti Klaipėdos miesto savivaldybei nuosavybės teise priklausantį ir šiuo metu Klaipėdos vaikų globos namų „Smiltelė“ patikėjimo teise valdomą trumpalaikį materialųjį turtą, kurio bendra įsigijimo vertė – 959,75 Eur, valdyti, naudoti ir disponuoti patikėjimo teise Klaipėdos vaikų globos namams „Rytas“ (2 priedas).

5. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Turto skyriaus vyriausioji specialistė

Inga Gabrielaitienė, tel. 39 61 77

2019-11-08